CELEX: 32015R1526
Language: bg
Date: 2015-09-11 00:00:00
Title: Регламент (ЕС) 2015/1526 на Комисията от 11 септември 2015 година за забрана на целенасочен риболов на морски костур в зона NAFO 3M от страна на плавателни съдове под флага на държава членка на Европейския съюз

16.9.2015   
            
            
               BG
            
            
               Официален вестник на Европейския съюз
            
            
               L 240/1
            
         РЕГЛАМЕНТ (ЕС) 2015/1526 НА КОМИСИЯТА
   от 11 септември 2015 година
   за забрана на целенасочен риболов на морски костур в зона NAFO 3M от страна на плавателни съдове под флага на държава членка на Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) № 2015/104 на Съвета (2) се определят квотите за 2015 година.
            
         
               (2)
            
            
               Съгласно информацията, получена от Комисията, с улова на посочения в приложението към настоящия регламент рибен запас от плавателни съдове, плаващи под флага на държава членка или регистрирани в Европейския съюз, отпуснатата за 2015 г. средносрочна квота е изчерпана.
            
         
               (3)
            
            
               Поради това е необходимо да се забрани риболовната дейност за посочения рибен запас,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен запас, отпусната за 2015 г. на определените в същото приложение държави членки, се счита за изчерпана от датата, указана в същото приложение.
   Член 2
   Забрани
   Забранява се целенасоченият риболов на посочения в приложението към настоящия регламент рибен запас от страна на плавателни съдове, плаващи под флага на посочените в същото приложение държави членки или регистрирани в тях, считано от указаната в приложението дата.
   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 септември 2015 година.
      
         
            За Комисията,
         
         
            от името на председателя,
         
         João AGUIAR MACHADO
         
            Генерален директор на генерална дирекция „Морско дело и рибарство“
         
      
   
   
      (1)  ОВ L 343, 22.12.2009 г., стр. 1.
   
      (2)  Регламент (EС) 2015/104 на Съвета от 19 януари 2015 година за определяне за 2015 г. на възможностите за риболов на определени рибни запаси и групи от рибни запаси, приложими във водите на Съюза и за корабите на Съюза в някои води извън Съюза, за изменение на Регламент (EС) № 43/2014 и за отмяна на Регламент (ЕС) № 779/2014 (ОВ L 22, 28.1.2015 г., стр. 1).
   
      ПРИЛОЖЕНИЕ
      
                  №
               
               
                  19/TQ104
               
            
                  Държава членка
               
               
                  Европейски съюз (всички държави членки)
               
            
                  Запас
               
               
                  RED/N3M — Целенасочен риболов
               
            
                  Вид
               
               
                  Морски костур (Sebastes spp.)
               
            
                  Зона
               
               
                  NAFO 3M
               
            
                  Дата на въвеждане на забраната
               
               
                  10.7.2015 г., 13.00 ч. UTC